钦定古今图书集成/明伦汇编/人事典/第111卷 > 吕氏春秋 > 《尽数》
## 钦定古今图书集成/明伦汇编/人事典/第111卷 > 吕氏春秋 > 《尽数》

“天生阴阳、寒暑、燥湿，四时之化，万物之变，莫不为利，
莫不为害。圣人察阴阳之宜，辨万物之利，以便生，故
精神安乎形而年寿得长焉。”长也者，非短而续之也，
毕其数也。毕数之务，在乎去害。何谓去害？大甘大酸，
大苦，大辛大咸，五者充形，则生害矣。大喜大怒，大忧
大恐大哀，五者接神，则生害矣。大寒大热，大燥大湿，
大风大霖大雾，七者动精，则生害矣。故凡养生莫若
知本，知本则疾无由至矣。精气之集也，必有入也。集
于羽鸟，与为飞扬，集于走兽，与为流行；集于珠玉，与
为精朗，集于树木，与为茂长；集于圣人，与为敻明。精
气之来也，因轻而扬之，因走而行之，因美而良之，因
长而养之，因智而明之。流水不腐，户枢不蝼动也。形
气亦然，形不动则精不流，精不流则气郁，郁处头则
为肿，为风处耳则为挶，为聋，处目则为“为盲，处鼻
则为鼽为窒，处腹则为张为府，处足则为痿为蹶。轻
水所多，秃与瘿人；重水所多，尰与躄人；甘水所多，好
与美人；辛水所多，疽与痤人；苦水所多，尪与伛人。”凡食无彊厚味，无以烈味重酒，是以谓之疾首，食能以
时，身必无灾。凡食之道，无饥无饱，是之谓五脏之葆。
口必甘味，和精端容，将之以神气，百节虞欢咸进受
气，饮必小咽，端直无戾。今世上卜筮祷祀，故疾病愈
来。譬之若射者，射而不中，反修于招，何益于中？夫以
汤止沸，沸愈不止，去其火则止矣。故巫医毒药，逐除
治之。故古之人贱之也，为其末也。